Hora 4, 6, 8, 12 i 14 de maig de 9 a 9.30
Dins la programació especial que ha posat en marxa el nostre centre anomenada El CEJFE t'acompanya, us informem del nou programa de Webinars oberts que es podrà seguir a partir del proper 4 de maig:
Dilluns 4 de maig de 9 a 9.30h:
Vivim en temps de coronavirus, una època de confusió, d ́infoxicació i sobrecàrrega informativa que agreugen els efectes, ja de per si perniciosos, de l ́aïllament dels éssers humans.
És ben coneguda la necessitat de control de la informació que trontolla en crisis com aquesta, efecte secundari de crisis sanitàries o pandèmies passades.
Tot i que les xarxes poden ser origen de desinformació, generant nombroses notícies falses que agreugin tot plegat, també poden resultar, en determinades condicions que veurem al seminari, eines de filtratge col·laboratiu, d'intel·ligència col·lectiva eficients:
Docència: Dolors Reig Hernández, conferenciant i professora
Podeu accedir a aquesta activitat amb el següent enllaç: https://cejfe.adobeconnect.com/rgd4p5rhnx7m/
Dimecres 6 de maig de 9 a 9.30h:
Els valors com a eina de gestió i canvi organitzatiu
Els valors solen estar descrits als nostres plans directors i exposats en els nostres webs com a part important de la filosofia corporativa i, en teoria, orienten l'activitat de l'organització més enllà dels objectius que aquesta persegueix, i haurien de manifestar-se davant qualsevol estímul, traspuar de tota acció que es portés a terme per qualsevol persona des de qualsevol punt de l'estructura organitzativa.
Els valors han de ser sincerament valorats i reconeguts pel conjunt de l'organització perquè es tracta d'això, del que realment es valora i es considera saludable, ètic i coherent amb el que s'és i per al que s'està i per tot això cal tenir clar si ja estan integrats en la cultura corporativa o bé si es tracta dels valors que es volen impulsar.
És en aquest sentit, els objectius d'aquest curs són analitzar el concepte de valor i les seves implicacions en la cultura organitzativa i relacionar alguns mecanismes perquè els valors es constitueixin com a eines de gestió i canvi organitzatiu.
Docència: Manel Muntada Colell, Consultor a Cumclavis
Podeu accedir a aquesta activitat amb el següent enllaç: https://cejfe.adobeconnect.com/rhmmtmijfhqp/
Divendres 8 de maig de 9 a 9.30h:
La incorporació a l ́activitat professional comporta passar de una convivència en confinament a tornar a conviure en espais de relació professional.
L'entorn laboral serà diferent, cadascú s'incorporarà amb una experiència personal i amb aprenentatges que impliquen una evolució en les formes de fer i relacionar-se amb les situacions i les persones.
Des d'aquesta reflexió general, es plantejarà com facilitar aquesta incorporació a l ́activitat professional, comprenent i reconeixent el que s ́ha viscut i ordenant tots els aprenentatges que poden ser transferits a la dinàmica dels respectius equips de treball.
Un webinar que es contempla participatiu i pràctic.
Docència: Joan Quintana Forns, director de l'Institut Relacional
Podeu accedir a aquesta activitat amb el següent enllaç: https://cejfe.adobeconnect.com/rnbscjd9u7jd/
Dimarts 12 de maig de 9 a 9.30h:
Més enllà del teletreball, el treball en Xarxa
Les eines que actualment estem utilitzant per treballar de forma remota com el Teams, en general, son eines infrautilitzades.
L'Administració del Segle XXI, més innovadora i més propera al ciutadà, és més inclusiva amb els empleats públics i els hi dona protagonisme amb el treball en xarxa que els permet col·laborar més, aprendre i potenciar la millora.
Claus establir regles/estructura i una microgestió del canvi
Docència: Virginio Gallardo Yebra, Hummanova S.L.
Podeu accedir a aquesta activitat amb el següent enllaç: https://cejfe.adobeconnect.com/rfk1uqv4u9zd/
Dijous 14 de maig de 9 a 9.30h:
Durant aquesta pandèmia que ens ha caigut a sobre, hem hagut d'adaptar-nos a una forma de relacionar-nos a distància que, fins ara, veiem llunyana.
Cada vegada més, quan vulguem explicar alguna cosa dins del nostre entorn professional ens veurem en la necessitat de fer-ho en format de reunions on line o en webinars i, com ja passava en les presentacions presencials, haurem de tenir molt present la necessitat de la nostra audiència.
Docència: Daniel Gimenez Roig, Responsable de Gestió del Coneixement.
Podeu accedir a aquesta activitat amb el següent enllaç: https://cejfe.adobeconnect.com/rvbm3b30qucg/
Webinars dirigits a: Personal del Departament de Justícia i de l'Administració de Justícia.
Metodologia: Les sessions es podran seguir en directe mitjançant l'Adobe Connect.
En aquestes sessions hi ha la possibilitat de realitzar consultes al tutor o tutora via el xat del mateix aplicatiu.
Les sessions, un cop finalitzades, es penjaran al més aviat possible en aquest enllaç del Cejfe t'acompanya.